CELEX: 62011CN0509
Language: da
Date: 2011-09-30 00:00:00
Title: Sag C-509/11: Anmodning om præjudiciel afgørelse indgivet af Verwaltungsgerichtshof (Østrig) den 30. september 2011 — ÖBB-Personenverkehr AG, andre parter: Schienen-Control Kommission og Bundesministerin für Verkehr, Innovation und Technologie

14.1.2012   
            
            
               DA
            
            
               Den Europæiske Unions Tidende
            
            
               C 13/4
            
         Anmodning om præjudiciel afgørelse indgivet af Verwaltungsgerichtshof (Østrig) den 30. september 2011 — ÖBB-Personenverkehr AG, andre parter: Schienen-Control Kommission og Bundesministerin für Verkehr, Innovation und Technologie
   (Sag C-509/11)
   2012/C 13/08
   Processprog: tysk
   
      Den forelæggende ret
   
   Verwaltungsgerichtshof
   
      Parter i hovedsagen
   
   Sagsøger: ÖBB-Personenverkehr AG
   Andre parter: 
   
               1)
            
            
               Schienen-Control Kommission
            
         
               2)
            
            
               Bundesministerin für Verkehr, Innovation und Technologie
            
         
      Præjudicielle spørgsmål
   
   
               1)
            
            
               Skal artikel 30, stk. 1, første afsnit, i Europa-Parlamentets og Rådets forordning (EF) nr. 1371/2007 af 23. oktober 2007 om jernbanepassagerers rettigheder og forpligtelser (1) fortolkes således, at det nationale organ, der er udpeget til at håndhæve forordningen, er beføjet til bindende at foreskrive en jernbanevirksomhed, hvis betingelser for erstatning af billetpriser ikke opfylder kriterierne i denne forordnings artikel 17, det konkrete indhold af de erstatningsbetingelser, som denne jernbanevirksomhed skal anvende, selv om organet efter national ret kun har mulighed for at erklære sådanne erstatningsbetingelser for ugyldige?
            
         
               2)
            
            
               Skal artikel 17 i Europa-Parlamentets og Rådets forordning (EF) nr. 1371/2007 af 23. oktober 2007 om jernbanepassagerers rettigheder og forpligtelser fortolkes således, at en jernbanevirksomhed i tilfælde af force majeure kan se bort fra pligten til erstatning af billetprisen, enten ved analog anvendelse af udelukkelsesgrundene i forordning (EF) nr. 261/204, forordning (EU) nr. 1177/2010 eller forordning (EU) nr. 181/2011 eller ved inddragelse af de ansvarsfritagelsesgrunde, der omhandles i artikel 32, stk. 2, i de fælles regler for kontrakten om international befordring af passagerer og bagage med jernbane (»CIV«) (forordningens bilag I), også i tilfælde af erstatning af billetprisen?
            
         
      (1)  EUT L 315, s. 14.